# Canal+

### De Viquipèdia

Canal+ (llegit Canal Plus, que significa Canal Més en francès) és un canal de televisió de pagament amb versions en diversos països europeus, sent l'original la francesa.

A Espanya, Canal+, a través de l'empresa Sogecable, va obtenir una de les tres llicències per a televisió privada tretes a concurs pel Govern en 1988. Es tractava d'una concessió especial per a les característiques del canal, que l'obligava a emetre sis hores en obert al dia.

El 8 juny de 1990 Canal+ inicia les seues emissions en proves, i el 14 de setembre del mateix any les regulars, oferint per primera vegada televisió de pagament a Espanya mitjançant un sistema descodificador del senyal, que s'emet xifrada mitjançant el sistema Nagravision.

Des del principi el canal es va caracteritzar per la seua seriositat, la seua cuidada imatge i la qualitat de la seua programació, tant la codificada (pel·lícules d'estrena totes les nits, futbol en directe...) com l'oberta, amb programes d'èxit com "Las Noticias del Guiñol" o "Lo + Plus".

En 1995 la cadena aconsegueix el milió d'abonats. El 31 d'agost de 1997 es produeix una renovació total de la imatge corporativa que estrenara el canal allà per 1990.

Amb l'arribada en 1997 de Canal Satélite Digital, la plataforma digital de Sogecable, es creen dues versions del canal amb distints horaris de programació per a conformar el 'paquet premium' de l'operador. Es tracta de Canal+ Azul i Canal+ Rojo.

Amb l'evolució de l'oferta digital i sobretot amb l'arribada de Digital+, el paquet de canals de C+ va ser creixent fins a arribar a l'actual, que ofereix: Canal+, Canal+ 2 (distint horari), Canal+ ...30 (programació amb 30 minuts de retard), tres canals de Canal+ Cine i altres tres de Canal+ Deporte.

Al juny de 2005, El Govern presidit per José Luis Rodríguez Zapatero va fer pública la modificació de la legislació vigent en matèria audiovisual per a autoritzar l'emissió en obert 24 hores del canal gestionat per Sogecable, després de la modificació de la llicència atorgada en 1990 i renovada en les mateixes condicions en 2000, després de 15 anys com a televisió de pagament. A partir del 7 de novembre de 2005, Canal+ va passar a emetre's exclusivament a través de la plataforma de pagament Digital +, en tant que la seua freqüència analògica va passar a ser usada per una nova cadena televisió de Sogecable anomenada Cuatro. D'esta manera, Sogecable entrà en el mercat audiovisual generalista en obert junt amb Antena 3, Telecinco i La Sexta, inaugurada posteriorment, el març de 2006.

## [edita] Enllaços externs

- Canal+ Danmark (danès)
- Canal+ España (castellà)
- Canal+ France (francès)
- Canal+ Norge (noruec)
- Canal+ Polska (polonès)
- Canal+ Suomi (finès)
- Canal+ Sverige (suec)

Obtingut de "http://ca.wikipedia.org../../../c/a/n/Canal%2B.html"

Categoria: Canals de televisió

##### Views

- Article
- Discussió
- Revisió actual

##### Cerca

##### En altres llengües

- Dansk
- Deutsch
- English
- Español
- Suomi
- Français
- Bahasa Indonesia
- Nederlands
- ‪Norsk (bokmål)‬
- Polski
- Svenska
- 中文